钦定古今图书集成/明伦汇编/氏族典/第265卷 > 王保义
## 钦定古今图书集成/明伦汇编/氏族典/第265卷 > 王保义

按《十国春秋》：“荆南王保义，江陵人。武信王署行军司
马，与司空薰、梁震同为宾客，多所裨益。文献王时，襄
州安从进叛晋，结援于王，王外为拒绝，而阴实与之
相通。及从进来乞师，王知大小之势不敌，遂阳责以
大义，且以祸福谕焉。从进不寤，于是诬王有异志。保
义力劝王白其状，愿举兵助晋，以释晋主之疑”，识者
韪之。累官武泰军留后，改平江军节度使。子：贞、范、惠、
范延范。